จับตา ITD บ่ายนี้วิ่งแรง! หลังซิวงานก่อสร้าง “โครงการสมุทรปราการ 4.0” กว่า 1.39 พันล.
จับตา ITD บ่ายนี้วิ่งแรง! หลังลงนามสัญญาก่อสร้างกับ “ทีอาร์เอ แลนด์ ดีเวลลอปเม้นต์” เพื่อดำเนินการงานก่อสร้างโครงสร้างพื้นฐาน (Infrastructure) โครงการสมุทรปราการ 4.0 มูลค่า 1.39 พันลบ. ระยะเวลาก่อสร้าง 835 วัน
จับตา ITD บ่ายนี้วิ่งแรง! หลังลงนามสัญญาก่อสร้างกับ “ทีอาร์เอ แลนด์ ดีเวลลอปเม้นต์” เพื่อดำเนินการงานก่อสร้างโครงสร้างพื้นฐาน (Infrastructure) โครงการสมุทรปราการ 4.0 มูลค่า 1.39 พันลบ. ระยะเวลาก่อสร้าง 835 วัน
9 ม.ค. 2566

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า เมื่อวันที่ 5 มกราคมที่ผ่านมา บริษัทฯ ได้ร่วมลงนามในสัญญาก่อสร้างกับ บริษัท ทีอาร์เอ แลนด์ ดีเวลลอปเม้นต์ จำกัด เพื่อดำเนินการงานก่อสร้างโครงสร้างพื้นฐาน (Infrastructure) โครงการสมุทรปราการ 4.0
โดยลักษณะงานก่อสร้างประกอบด้วย งานก่อสร้างการถมดินและปรับปรุงคุณภาพดิน (PVD), งานก่อสร้างถนนคอนกรีต (Main Spine road) ความกว้าง 24 เมตร ยาว 2,800 เมตร พื้นที่ 61,375 ตร.ม, งานก่อสร้างสะพานคอนกรีต Bridge Type C1, C2 กว้าง 16 เมตร ยาว 388 เมตร LT. และกว้าง 16 เมตร ยาว 370 เมตร RT, งานก่อสร้างสะพานคอนกรีต Bridge Type D กว้าง 10 เมตร ยาว 18 เมตร, งานก่อสร้างสะพานคอนกรีต Bridge Type C3 กว้าง 16 เมตร ยาว 20 เมตร, งานก่อสร้างระบบระบายน้ำ งานก่อสร้างระบบประปา และระบบระบายน้ำทิ้ง, งานก่อสร้างระบบไฟฟ้ากำลัง และไฟฟ้าส่องสว่าง งานก่อสร้างระบบสื่อสาร และอาคาร Server รวมมูลค่างาน 1,390,000,000 บาท (รวมภาษีมูลค่าเพิ่ม) ระยะเวลาก่อสร้าง 835 วัน